
ประกาศองค์การบริหารส่วนตำบลกาลูปัง
เรื่อง การรับขึ้นทะเบียนผู้สูงอายุเพื่อขอรับเงินเบี้ยยังชีพผู้สูงอายุ ประจำปีงบประมาณ พ.ศ.๒๕๕๗
----------------------------------------------
		ตามที่กระทรวงมหาดไทย     ได้ออกประกาศระเบียบว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. ๒๕๕๒ หมวด ๒ ขั้นตอนการยื่นคำขอ ข้อ ๗ ภายในเดือนพฤศจิกายนของทุกปีให้ผู้ที่จะมีอายุครบหกสิบปีบริบูรณ์ขึ้นไปในปีงบประมาณถัดไป   ลงทะเบียนและยื่นคำขอรับเงินเบี้ยยังชีพผู้สูงอายุด้วยตนเอง ต่อองค์กรปกครองส่วนท้องถิ่นที่ตนมีภูมิลำเนา นั้น
		เพื่อให้การดำเนินการรับคำขอขึ้นทะเบียนผู้สูงอายุ ในการรับเบี้ยยังชีพตามระเบียบดังกล่าว เป็นไปด้วยความเรียบร้อย องค์การบริหารส่วนตำบลกาลูปัง จึงขอประกาศให้ผู้สูงอายุ   ที่มีคุณสมบัติตามหลักเกณฑ์ต่อไปนี้ สามารถมาลงทะเบียน ตั้งแต่บัดนี้จนถึง ๓๐ พฤศจิกายน ๒๕๕๕ โดยผู้สูงอายุจะต้องมีคุณสมบัติและดำเนินการดังนี้
		๑.คุณสมบัติของผู้มีสิทธิได้รับเบี้ยยังชีพผู้สูงอายุ ต้องเป็นผู้มีคุณสมบัติและไม่มี  ลักษณะต้องห้าม ดังต่อไปนี้
		๑. มีสัญชาติไทย
		๒. มีภูมิลำเนาอยู่ในเขตองค์กรปกครองส่วนท้องถิ่นตามทะเบียนบ้าน
		๓. มีอายุ ๖๐ ปี บริบูรณ์ขึ้นไป (เกิดก่อน ๑ ตุลาคม พ.ศ. ๒๔๙๖) ซึ่งได้ลงทะเบียน
และยื่นคำขอรับเบี้ยยังชีพผู้สูงอายุต่อองค์กรปกครองส่วนท้องถิ่น
		๔. ไม่_เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ      รัฐวิสาหกิจหรือองค์กรปกครองส่วนท้องถิ่น   ได้แก่   ผู้รับเงินบำนาญ   เบี้ยหวัด  บำนาญพิเศษ หรือเงินอื่นใดในลักษณะเดียวกัน      ผู้สูงอายุที่อยู่ในสถานสงเคราะห์ของรัฐ   หรือองค์กรปกครองส่วนท้องถิ่น      ผู้ได้รับเงินเดือนค่าตอบแทน  รายได้ประจำ   หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำ ยกเว้นผู้พิการและผู้ป่วยเอดส์ตามระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ. ๒๕๔๘


/๒.ขั้นตอน...
-๒-

		๒. ขั้นตอนการยื่นคำขอและวิธีการพิจารณาคุณสมบัติผู้มีสิทธิได้รับเบี้ยยังชีพผู้สูงอายุ
		๒.๑ ให้ผู้สูงอายุที่มีคุณสมบัติดังกล่าวข้างต้น ยื่นคำขอรับเงินเบี้ยยังชีพด้วยตนเอง ต่อองค์กรปกครองส่วนท้องถิ่นที่ตนเองมีชื่ออยู่ในทะเบียนบ้าน ทั้งนี้ตั้งแต่บัดนี้จนถึง ๓๐ พฤศจิกายน  ๒๕๕๕ ณ ที่ทำการองค์การบริหารส่วนตำบลกาลูปัง พร้อมนำหลักฐานดังต่อไปนี้
		(๑) บัตรประจำตัวประชาชน   หรือบัตรอื่นที่ออกโดยหน่วยงานของรัฐที่มีรูปถ่ายและ
หมายเลขประตัวประชาชนพร้อมสำเนา จำนวน ๑ ฉบับ
		(๒) ทะเบียนบ้านพร้อมสำเนา จำนวน ๑ ฉบับ
		(๓) สมุดบัญชีเงินฝากธนาคารพร้อมสำเนา จำนวน ๑ ฉบับ (สำหรับกรณีที่ผู้ขอรับเงินเบี้ยยังชีพผู้สูงอายุประสงค์ขอรับเงินเบี้ยยังชีพผ่านธนาคาร)
		(๔) หนังสือมอบอำนาจพร้อมสำเนาบัตรประจำตัวประชาชน    และสำเนาทะเบียนบ้านของผู้รับมอบอำนาจ อย่างละ ๑ ฉบับ ( สำหรับกรณีผู้สูงอายุมอบอำนาจให้บุคคลอื่นมายื่นคำขอแทน)

		จึงประกาศมาเพื่อทราบโดยทั่วกัน

			ประกาศ ณ วันที่           ตุลาคม พ.ศ. ๒๕๕๕

					(นายมาหะมะรอพี  อีแตเบ็ง)
			                  นายกองค์การบริหารส่วนตำบลกาลูปัง

